




ประกาศองค์การบริหารส่วนตำบลท่าดี
เรื่อง มาตรการเผยแพร่ข้อมูลข่าวสารต่อสาธารณะ
-------------------------
		ด้วยพระราชบัญญัติข้อมูลข่าวสารของราชการ พ.ศ.2540 บัญญัติขึ้นเพื่อรองรับสิทธิของประชาชนในการรับรู้ข้อมูลข่าวสารของราชการ โดยหน่วยงานรัฐจะต้องจัดให้มีข้อมูลข่าวสารของราชการตามอำนาจหน้าที่ ตามภารกิจของหน่วยงานและจัดให้มีการเผยแพร่ให้ประชาชนสามารถใช้สิทธิเข้าตรวจดูข้อมูลข่าวสารของหน่วยงานของรัฐได้อย่างสะดวก รวดเร็ว มีความโปร่งใสและมีประสิทธิภาพ
		องค์การบริหารส่วนตำบลท่าดี จึงได้ดำเนินการจัดตั้งศูนย์ข้อมูลข่าวสารขององค์การบริหารส่วนตำบลท่าดีขึ้นเพื่อให้บริการข้อมูลข่าวสารแก่ประชาชนตามมาตรา 9 แห่งพระราชบัญญัติข้อมูลข่าวสารของราชการ พ.ศ.2540 ที่บัญญัติให้หน่วยงานรัฐต้องจัดให้มีข้อมูลข่าวสารของนราชการอย่างน้อยตามที่กฎหมายกำหนดไว้ โดยองค์การบริหารส่วนตำบลท่าดีได้จัดข้อมูลไว้ ณ ศูนย์ข้อมูลข่าวสารองค์การบริหารส่วนตำบลท่าดี เว็บไซต้อมูลข่าวสารทางอิเล็กทรอนิกส์ขององค์การบริหารส่วนตำบลท่าดี และเว็บไซต์ขององค์การบริหารส่วนตำบลท่าดี
		ดังนั้น เพื่อให้การเปิดเผยข้อมูลข่าวสารของราชการขององค์การบริหารส่วนตำบลท่าดี มีความถูกต้อง ครบถ้วนชัดเจน และเป็นปัจจุบัน ซึ่งทำให้ประชาชนสามารถเข้าถึงข้อมูลข่าวสารได้โดยสะดวกและมีประสิทธิภาพตามที่ได้ประกาศเจตจำนงสุจริตต่อบุคลากรและสาธารณชน จึงกำหนดมาตรการในการเผยแพร่ข้อมูลต่อสาธารณ ดังนี้
1. ลักษณะหรือประเภทข้อมูลที่ต้องเผยแพร่ต่อสาธารณชน
	หมวดหมู่ข้อมูล
	รายละเอียดข้อมูล

	1. เกี่ยวกับหน่วยงาน
	-ประวัติความเป็นมา
-วิสัยทัศน์ พันธกิจ
-โครงสร้างหน่วยงาน ข้อมูลผู้บริหาร อำนาจหน้าที่
-ภารกิจ และหน้าที่รับผิดชอบของหน่วยงาน
-ยุทธศาสตร์ แผนปฏิบัติการ
-แผนงาน โครงการ และงบประมาณรายจ่ายประจำปี
-คำรับรอง และรายงานผลการปฏิบัติราชการ
-ข้อมูลการติดต่อ ประกอบด้วย ที่อยู่ เบอร์โทรศัพท์ โทรสาร และแผนที่ตั้งของหน่วยงาน
-ที่อยู่ไปรษณีย์อิเล็กทรอนิกส์ 

	หมวดหมู่ข้อมูล
	รายละเอียดข้อมูล

	2. ข่าวประชาสัมพันธ์
	-ข่าวสารประชาสัมพันธ์ทั่วไป
-ข่าวสารและประกาศของหน่วยงาน เช่น ประกาศรับสมัครงาน ประกาศจัดซื้อจัดจ้าง
 -กิจกรรมของหน่วยงาน

	3. เว็บลิงค์
	-หน่วยงานภายนอกที่เกี่ยวข้อง
-เว็บไซต์อื่นๆ ที่น่าสนใจ

	4. บริการประชาชน
	-คู่มือประชาชนตามพระราชบัญญัติอำนวยความสะดวกในการพิจารณาอนุญาตของทางราชการ พ.ศ.2558
-กระดานถาม/ตอบ
-แหล่งเรียนรู้ เช่น คู่มือประชาชน การดูแลผู้สูงอายุ เป็นต้น

	5. กฎระเบียบ ข้อบังคับที่เกี่ยวข้อง 
	กฎหมาย พระราชบัญญัติ พระราชกฤษฎีกา กฎกระทรวง ประกาศ ระเบียบ มาตรฐาน คู่มือและแนวปฏิบัติที่เกี่ยวข้อง

	6. ข้อมูลการบริการ
	แสดงข้อมูลการบริการตามภารกิจของหน่วยงานพร้อมคำอธิบาย ขั้นตอนการบริการโดยแสดงขั้นตอนตามการบริการต่างๆ แก่ประชาชน

	7. แบบฟอร์มที่ดาวน์โหลด
	ส่วนที่ให้บริการประชาชนสำหรับดาวน์โหลดเอกสารแบบฟอร์มต่างๆ ของหน่วยงาน


		
2.หน้าที่ความรับผิดชอบและการตรวจสอบข้อมูล
		  ตามคำสั่งองค์การบริหารส่วนตำบลท่าดี ที่ 156/2560 ลงวันที่ 17 มิถุนายน 2560 เรื่อง แต่งตั้งคณะกรรมการข้อมูลข่าวสารและเจ้าหน้าที่ประจำศูนย์ข้อมูลข่าวสารขององค์การบริหารส่วนตำบลท่าดี         โดยเจ้าหน้าที่ดูแลศูนย์ข้อมูลข่าวสารมีหน้าที่รวบรวมเอกสารและปรับปรุงเอกสารตามที่ระเบียบกฎหมายกำหนดให้ต้องมีประโยชน์ ให้คำแนะนำในการเปิดเผยข้อมูลข่าวสารของราชการตามที่พระราชบัญญัติข้อมูลข่าวสารของราชการ พ.ศ.2540 กำหนดไว้ และปฏิบัติงานในด้านเปิดเผยข้อมูลข่าวสารทางราชการเป็นไปด้วยความเรียบร้อย ถูกต้อง บรรลุวัตถุประสงค์ของทางราชการตามรายชื่อ ดังนี้
1. นางสาวรัชนี 		ดวงจันทร์	นักจัดการงานทั่วไป		หัวหน้า
2. นายตรีระศักดิ์		โบกขระณีย์	นิติกร				ผู้ช่วย
3. นางศิริพร			ไชยมณีรัศมี	เจ้าพนักงานธุรการ		ผู้ช่วย
4. นางใจฤดี			เย็นทั่ว		เจ้าพนักงานธุรการ		ผู้ช่วย
5. นางสาวเสาวลักษณ์	ยอดเกื้อ		นักวิชาการเงินและบัญชี		ผู้ช่วย
6. นางณัฐธิดา		มีชนะ		ผู้ช่วยเจ้าพนักงานธุรการ		ผู้ช่วย
จึงประกาศให้ทราบโดยทั่วกัน

